recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Համլետ Մխիթարյան

**Համլետ Հաբեթնակի Մխիթարյան** (1962, սեպտեմբերի 14, Երևան, Հայկական ԽՍՀ, ԽՍՀՄ - 1996, մայիսի 6, Իսսի-լե-Մուլինո, Ֆրանսիա), հայ ֆուտբոլիստ, հարձակվող։ Հանդես է եկել երևանյան և արտասահմանյան մի շարք ակումբներում։

Հայաստանի հավաքականի առաջատար ֆուտբոլիստ Հենրիխ Մխիթարյանի հայրն է։

Կենսագրություն
--------------

Համլետ Մխիթարյանը ծնվել է 1962 թվականի սեպտեմբերի 14-ին։ Շուրջ 16 տարվա կարիերայի ընթացքում խաղացել է Հայաստանի հավաքականում և ինչպես հայկական, այնպես էլ արտասահմանյան ակումբներում։

Ակումբային կարիերա
------------------

«Արարատ»-ի կազմում իր ելույթները Համլետ Մխիթարյանը սկսել է 1980 թվականին։ «Արարատ»-ում այդ տարիներին 1973 թվականի ԽՍՀՄ առաջնությունը հաղթած թիմի կազմից գրեթե ոչ ոք չէր մնացել։ Համլետը հիմնական կազմի խաղացողներից մեկն էր։ Մխիթարյանը 1984 թվականի առաջնությունում կարողացավ խփել 18 գնդակ, իսկ ռմբարկուների ցուցակը 19 գնդակով գլխավորեց Սերգեյ Անդրեևը։ «Սովետական զինվոր» թերթի խմբագրությունը Մխիթարյանին պարգևատրել է «Գրոհների ասպետ» մրցանակով։ Այդ մրցանակը շնորհվում էր այն ֆուտբոլիստին, ով կարողանում էր պարբերաբար մրցակցի դարպասն ամեն խաղում ուղարկել երեք և ավելի գնդակ։ 1984 թվականի առաջնությունում Համլետ Մխիթարյանը ձևակերպել է երեք հեթ-տրիկ և մեկ պոկեր։

Համլետ Մխիթարյանը 1988 թվականին Աբովյանից տեղափոխվել է «Կոտայք»։ 1989 թվականի հուլիսին մեկնում է Ֆրանսիա, որտեղ հանդես է գալիս տեղական «Վալանս» ակումբում։ Մխիթարյանի տեղափոխությունը «Վալանս» իրականացրել է Աբրամ Հայրապետյանը։ Ֆրանսիական 3-րդ դիվիզիոնում հանդես եկող «Վալանս»-ը Մխիթարյանի շնորհիվ տեղափոխվեց երկրորդ դիվիզիոն։ «Վալանս»-ում հաջող ելույթներից հետո Մխիթարյանը տեղափոխվում է Իսսի-լե-Մուլինո քաղաքի «Արարատ» ֆուտբոլային ակումբ, որտեղ հանդես է գալիս 6 ամիս։ Այդուհանդերձ ֆուտբոլիստի կարիերան Մխիթարյանը չի կարողանում շարունակել։ Պատճառը Համլետի մոտ հայտնաբերված գլխուղեղի ուռուցքն էր։ Անցկացված երեք վիրահատությունները չեն կարողանում երկարացնել Համլետ Մխիթարյանի կյանքը։ 1996 թվականի մայիսի 6-ին Համլետ Մխիթարյանը մահանում է։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  Համլետ Մխիթարյանի կենսագրությունը
**Դեմիս Արմեն Օհանջանյան** (անգլ.՝ Demis Armen Ohandjanian, մայիսի 1, 1978(1978-05-01), Միացյալ Թագավորություն), ծագումով հայ անգլիացի նախկին պրոֆեսիոնալ ֆուտբոլային հարձակվող։ Խաղացել է Անգլիայի ֆուտբոլային լիգայում «Դոնկաստեր Ռովերսի» կազմում։

Կենսագրություն
--------------

Դեմիս Օհանջանյանը միացել է «Միդլվիչ Աթլետիկին» 1996-1997 մրցաշրջանի սկզբին։ Նախքան 1997 թվականի հունվարին «Դոնկաստեր Ռովերսին» միանալը, նա կարճ ժամանակ է անցկացրել «Քերզոն Էշթոնի» կազմում։ Օհանջանյանն ընդամենը մեկ հանդիպում է անցկացրել «Ռովերսի» կազմում՝ փոխարինման դուրս գալով «Նորթհեմփթոն Թաունի» հետ խաղում, որում նրա թիմը հյուրընկալվելիս պարտվել է 0-2 հաշվով։ Ազատ արձակվելով՝ 1997 թվականի փետրվարին նա միացել է «Մաքլսֆիլդ Թաունին»՝ գոլ խփելով իր առաջին խաղում, երբ «Մաքլսֆիլդը» հյուրընկալվելիս 2-0 հաշվով հաղթել է «Մորքեմբին» Սփալդինգի գավաթում։ 1997 թվականի նոյեմբերին նա գոլ է խփել «Ուինսֆորդ Յունայթեդի» կազմում իր նորամուտի խաղում։

Ավելի ուշ նա միացել է «Մոսլիին»՝ 1998–1999 և 1999–2000 մրցաշրջանների ընթացքում 15 խաղում դառնալով հինգ գոլի հեղինակ։

Դեմիսը շարունակել է խաղալ «Քեռնարֆոն Թաունում», «Սթեֆորդ Ռենջերսում», «Ուինսֆորդ Յունայթեդում», «Ֆլիքսթոնում», «Վուդլի Սփորթսում» և «Չեդլի Թաունում»։ 2003 թվականի մրցաշրջանում նա լքել է «Վուդլի Սփորթսը» և միացել «Էբբի Հեյին»։

Ծանոթագրություններ
------------------

1. ↑  «Demis Ohandjanian». Player History. Վերցված է 2010 թ․ մարտի 2-ին.
2. ↑  «New boys steal the show». *Middlewich Guardian*. 1996 թ․ օգոստոսի 21. Վերցված է 2010 թ․ փետրվարի 3-ին.(չաշխատող հղում)
3. ↑  «Ex-Robins star is in a league of his own». *Middlewich Guardian*. 1997 թ․ հունվարի 30. Վերցված է 2010 թ․ փետրվարի 3-ին.(չաշխատող հղում)
4. ↑  «Judgement week». *Northwich Guardian*. 1997 թ․ նոյեմբերի 6. Վերցված է 2010 թ․ մարտի 2-ին.(չաշխատող հղում)
5. ↑  «Complete A-Z of players 1919–2010: Oakes to Owusu». Mossley A.F.C. Վերցված է 2010 թ․ մարտի 2-ին. (չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Soccerbase (խաղացող) |

 |
**Գելա Բադրեևիչ Ձագնիձե** (մայիսի 19, 1975(1975-05-19), Քութայիս, Վրացական ԽՍՀ, ԽՍՀՄ - հոկտեմբերի 24, 2015(2015-10-24), Բրյանսկ, Ռուսաստան), վրացի ֆուտբոլիստ, հարձակվող։ Վրաստանի գավաթի ֆինալիստ 1998/99:

Կենսագրություն
--------------

Ծնվել է Բադրա և Թամարա Ձագնիձեների ընտանիքում։ Սովորել է Քութայիսի համար 31 դպրոցում։ 1997 թվականին ավարտել է Քութայիսի մանկավարժական համալսարանը։

Քութայիսի ֆուտբոլի սան։ Կարիերան սկսել է Թուրքիայում, Տրապիզոնի «Սյուրմենեսպոր» թիմում։ 1992/1993 մրցաշրջանի ընթացքում վերադարձավ Վրաստան և շարունակեց հանդես գալ Քութայիսի «Տորպեդոյում», որտեղ խաղաց երկու տարի։ Հետո տեղափոխվեց «Ռցմենա» (Քութայիս)։ 1996 թվականի ամռանը տեղափոխվեց «Սամգուրալի», որտեղ հաղթեց առաջին լիգայի առաջնությունը 1995/1996, պատրաստվում է բարձրագույն խմբում իր առաջին մրցաշրջանին։ «Սամգուրալիի» հիմնական կազմում անեց է կացնում չորս մրացաշրջան Վրաստանի հզոր դիվիզիոնում 82 խաղում խփելով 7 գոլ։ 1999/2000 մրցաշրջանում իր թիմին օգնել է հասնել Վրաստանի գավաթի առաջնության եզրափակիչ և եզրափակչում Քութայիսի «Տորպեդոյի» հետ խաղում նա դաշտ դուրս չեկավ։

2001 թվականին տեղափոխվեց Ռուսաստանի երկրորդ լիգայի «Դինամո» (Բրյանսկ)։ 2003 թվականին «Դինամոն» մինչև վերջին տուրը գլխավորում էր երկրորդ լիգայի մրցաշարային աղյուսակը, բայց վերջին տուրում «Ելեցի» դեմ խաղում կորցնելով միավոր (1:1) թիմը չկարողացավ մնալ առաջինը և «Օրյոլի» հետ հավաքեց հավասար 83 միավոր, ըստ կանոնադրության նշանակվեց «ոսկե գնդակ», առաջին լիգա դուրս գալու համար։ «Դինամոն» պարտվեց (1:2), բայց չնայած դրան վաստակեց իրավունք մասնակցել առաջին լիգային, Պետերբուրգյան «Դինամո»։ Ձագնիձեն առաջին լիգայում խաղաց ընդամենը երեք խաղ և 2004 թվականի կեսին տեղափոխվեց երկրորդ լիգայում հանդես եկող «Լոկոմոտիվ» (Կալուգա), որի կազմում հանդես եկավ ամբողջ մրցաշրջանի ընթացքում։

Հետագայում խաղաց Բրյանսկի «Բեժիցայում» և «Արսենալում», բայց արդեն սիրողական մակարդակում։ Բրյանսկի «Պարտիզանում» աշխատել է երեխաների մարզիչ։

Մահացել է 2015 թվականի հոկտեմբերի 24-ին։

Ծանոթագրություններ
------------------

1. 1 2 3 4
2. ↑  Умер экс-футболист «Динамо-Брянск». *Կոմսոմոլսկայա պրավդա*

Արտաքին հղումներ
----------------

* «Наши легионеры. Ближнее зарубежье. Часть 2». *Рассуждения о брянском футболе*. Sports.ru. 29 октября 2015. Վերցված է 2016 թ․ հոկտեմբերի 25-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Sportbox.ru |

 |
**Ջեյսոն Վարգաս** (իսպ.՝ Jeisson Andrés Vargas Salazar, սեպտեմբերի 15, 1997(1997-09-15), Սանտյագո, Չիլի), չիլիացի ֆուտբոլիստ, հարձակվող։ Հանդես է գալիս արգենտինական «*Էստուդիանտես*»-ի և Չիլիի երիտասարդական հավաքականում։

Ակումբային կարիերա
------------------

### «Ունիվերսիդադ Կատոլիկա»

Վարգասը «*Ունիվերսիդադ Կատոլիկա*» ֆուտբոլային ակումբի սան է։ Չիլիի առաջնության շրջանակներում իր դեբյուտը Վարգասը նշել է 2014 թվականի դեկտեմբերի 6-ին՝ «*Ունիվերսիդադ դե Կոնսեպսիոն*»-ի դեմ խաղում։ Թիմի կազմում իր առաջին գոլը նա խփել է 2015 թվականի հոկտեմբերի 25-ին՝ «*Պալեստինո*»-ի դեմ խաղում։ 2016 թվականին Ջեյսոնը դարձել է Չիլիի չեմպիոն։

### «Էստուդիանտես»

2016 թվականի ամռանը Ջեյսոն Վարգասը տեղափոխվել է արգենտինական «*Էստուդիանտես*»։ Թիմի կազմում իր դեբյուտը նշել է «*Սարմիենտո*»-ի դեմ խաղում։

Միջազգային կարիերա
------------------

2017 թվականին Չիլիի երիտասարդական հավաքականի կազմում մասնակցել է Էկվադորում Հարավային Ամերիկայի երիտասարդական առաջնությանը։ Վարգասը մասնակցել է Կոլումբիայի, Պարագվայի և Բրազիլիայի հավաքականների դեմ խաղերին։

Ձեռքբերումներ
-------------

* Չիլիի չեմպիոն - 2016

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  «Универсидад Католика VS. Универсидад де Консепсьон 2:2» (ռուսերեն). soccerway.com. 2014 թ․ դեկտեմբերի 6.
5. ↑  «Универсидад Католика VS. Палестино 2:0» (ռուսերեն). soccerway.com. 2015 թ․ հոկտեմբերի 25.
6. ↑  «Бразилия (до 20) VS. Чили (до 20) 0:0» (ռուսերեն). soccerway.com. 2017 թ․ հունվարի 20.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · FootballDatabase.eu · MLS · Soccerway · Transfermarkt (խաղացող) |

 |
**Նորիկ (Նորայր) Թագվորի Մուշեղյան** (նոյեմբերի 2, 1935(1935-11-02), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 23, 2011(2011-12-23), Երևան, Հայաստան), հայ խորհրդային ըմբիշ, հայաստանցի աշխարհի առաջին չեմպիոն (1958) և գավաթակիր։ 1986 թվականին հիմնել է «Զորավար Անդրանիկ» համազգային միությունը։ ԽՍՀՄ սպորտի վաստակավոր վարպետ (1963), ՀԽՍՀ վաստակավոր մարզիչ (1967), ՀԽՍՀ ֆիզկուլտուրայի և սպորտի վաստակավոր գործիչ (1980), ազատ ոճի ըմբշամարտի աշխարհի չեմպիոն և գավաթակիր (1958), ԽՍՀՄ չեմպիոն (1958-1959), ԽՍՀՄ ժողովուրդների II սպարտակիադայի հաղթող (1959), համամիութենական կարգի մրցավար (1974)։

Կենսագրություն
--------------

Ավարտել է Երևանի ֆիզիկական կուլտուրայի ինստիտուտը (1957)։ 1966 թվականից Երևանում կազմակերպված օլիմպիական ռեզերվի ըմբշամարտի մասնագիտացված մարզադպրոցի տնօրենն է։ 1968 թվականին մարզել է ազատ ըմբշամարտի ԽՍՀՄ օլիմպիական հավաքականը։ 1971-1974 թվականներին եղել է Աֆղանստանի ըմբշամարտի ազգային օլիմպիական թիմի մարզիչ (թիմը մասնակցել է Մյունխենի օլիմպիական խաղերին, 1972)։ Պարգևատրվել է Աշխատանքային կարմիր դրոշի շքանշանով։

1961 թվականին նրա պատվին հիմնադրվեց ըմբշամարտի հանրապետական մարզադպրոցը, որը նա երկար տարիներ ղեկավարում էր։

Նորայր Մուշեղյանին շնորհվել է վաստակավոր մարզչի, ՀՀ ֆիզկուլտուրայի և սպորտի վաստակավոր գործչի պատվավոր կոչումներ, եղել է ԽՍՀՄ-ի և Աֆղանստանի հավաքականների ավագ մարզիչը։ Արժանացել է ԽՍՀՄ «Աշխատանքային կարմիր դրոշի», «Ժողովուրդների բարեկամության» շքանշանների և բազմաթիվ այլ պարգևների։ ԽՄԿԿ անդամ 1967 թվականից։

Ծանոթագրություններ
------------------

1. 1 2  Մահացել է լեգենդար հայ ըմբիշ Նորայր Մուշեղյանը
2. ↑  Կյանքից հեռացել է լեգենդար ըմբշամարտիկ Նորայր Մուշեղյանը
3. ↑  Azg.am Մահացել է Նորայր Մուշեղյանը(չաշխատող հղում)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Միասնական պայքարի աշխարհ · Միասնական պայքարի աշխարհ |
|  |
| Չափորոշչային վերահսկողություն | ՀԳՀԳ: 8541 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 8, էջ 82)։*  |
**Անդրանիկ Համլետի Բարիկյան** (սեպտեմբերի 11, 1980(1980-09-11), Լենինական, Հայկական ԽՍՀ, ԽՍՀՄ), հայ ֆուտբոլիստ, հարձակվող։

Կարիերա
-------

Անդրանիկ Բարիկյանն իր կարիերան սկսել է Գյումրիի «Շիրակ-2» ակումբում 1998 թվականի մրցաշրջանում։ Ակումբը կատարել է իր նորամուտը Բարձրագույն լիգայում։ Ակումբում և Բարձրագույն լիգայում Բարիկյանն իր նորամուտը նշել է մարտի 21-ին՝ խաղադաշտ դուրս գալով առաջին տուրի՝ «Երևան» ակումբի դեմ խաղում։ Թիմի կազմում իր առաջին գոլը խփել է հունիսի 13-ին՝ «Փյունիկի» դեմ խաղի ավարտին գրավելով Կարեն Բաբայանի պաշտպանած դարպասը։ Իր նորամուտային մրցաշրջանում Բարիկյանը մասնակցել է ընդհանուր առմամբ 17 խաղի և դարձել երկու գոլի հեղինակ։

Գյումրիի գլխավոր թիմի կազմում Բարիկյանը մասնակցել է 2001 թվականի Հայաստանի առաջնությանը։ «Շիրակի» կազմում իր նորամուտը նշել է սեպտեմբերի 15-ին՝ «Կոտայք» ակումբի դեմ խաղի 81-րդ րոպեին փոխարինելով Հենրիխ Բատիկյանին։ Ակումբի կազմում առաջին գոլը խփել է նոյեմբերի 24-ին՝ առաջնության նախավերջին փուլում գրավելով «Ղարաբաղի» դարպասը, որ պաշտպանում էր Արթուր Ավագյանը։ Նոյեմբերի 28-ին՝ եզրափակիչ փուլում, աչքի է ընկել արդյունավետ խաղով ընդդեմ «Դինամո-2000» ակումբի, որի դարպասը գրավել է երեք անգամ։ Այդ մրցաշրջանում անցկացրած վեց խաղերում Բարիկյանը խփել է չորս գոլ։

Պրեմիեր լիգայում «Շիրակի» հանդես գալու ընթացքում Անդրանիկ Բարիկյանն Արա Ադամյանի հետ միասին երեք անգամ դարձել է թիմի լավագույն ռմբարկու։ Դա լավագույն արդյունքն է 1992 թվականից։ Առաջին անգամ լավագույն ռմբարկու Բարիկյանը դարձել է 2005 թվականին՝ այդ մրցաշրջանում խփելով հինգ գոլ։ Երեք տարի անց՝ 2008 թվականին, նորից դարձել է լավագույնը թիմում (4 գոլ)։ Հաջորդ մրցաշրջանում Բարիկյանը սահմանել է անհատական ռեկորդ խփած գոլերի քանակով՝ խփելով ութ գոլ, որը դարձել է երրորդ ցուցանիշը։ 2010 մրցաշրջանում Բարիկյանը վեց գոլով զբաղեցրել է երկրորդ տեղը «Շիրակի» ֆուտբոլիստների շարքում՝ զիջելով Մկրտիչ Նալբանդյանին, որն 9 գոլով դարձել է թիմի լավագույն ռմբարկու։ 2007 թվականի մրցաշրջանում Բարիկյանը, հանդես գալով «Շիրակի» կազմում, չի խփել ոչ մի գոլ։

Ձեռքբերումներ
-------------

«Շիրակ»
* Հայաստանի չեմպիոն – 2012/13
* Հայաստանի առաջնության արծաթե մեդալակիր – 2002
* Հայաստանի առաջնության բրոնզե մեդալակիր – 2003
* Հայաստանի գավաթակիր – 2011/12
* Հայաստանի գավաթի խաղարկության եզրափակչի մասնակից – 2011
* Հայաստանի Սուպերգավաթի դափնեկիր – 2002

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «4. «Ширак» Гюмри» (ռուսերեն). Klisf.info. 21.5.2004. Արխիվացված է օրիգինալից 2010 թ․ օգոստոսի 29-ին. Վերցված է 26.4.2011-ին.
3. ↑  
«Барикян — в десятке бомбардиров «Ширака»» (ռուսերեն). armsport.am. 25.4.2011. Արխիվացված է օրիգինալից 2011 թ․ ապրիլի 30-ին. Վերցված է 26.4.2011-ին.

Արտաքին հղումներ
----------------

* Ֆուտբոլիստի էջը ՀՖՖ պաշտոնական կայքում
* Ֆուտբոլիստի էջը footballdatabase.eu կայքում (անգլ.)
* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · Soccerway · Transfermarkt (խաղացող) · Transfermarkt (մարզիչ) |

 |
**Խղճի խայթ** (անգլ.՝ Eating Out), 2004 թվականին նկարահանված համասեռամոլների մասին պատմող ռոմանտիկ կատակերգություն է, որի ռեժիսորն է Ք. Ալլան Բրոքանը։ Ֆիլմը տարբեր մրցանակաբաշխություններում արժանացել է 6 մրցանակի։

Սյուժե
------

Կալեբ անունով գեղեցիկ հետերոսեքսուալ տղան ցանկանում է ծանոթանալ Գվին անունով մի աղջկա հետ և Կալեբի ընկեր Քայլը (համասեռամոլ է) Գվինին ասում է, որ Կալեբը համասեռամոլ է, քանի որ այդ աղջիկը սիրում է միայն հանդիպել համասեռամոլ տղաների հետ։ Մինչ Կալեբը սկսում է ժամադրել Գվինին և ցանակնում է ժամանակ անցկացնել նրա հետ, Գվինը ընդհակառակը իր համասեռամոլ ընկերոջ Մարկին փորձում է ընկերացնել Կալեբին։ Սակայն ֆիլմի վերջում ամեն ինչ հակառակն է լինում Գվինը և Կալեբը միասին են լինում, իսկ Քայլը ով երկար ժամանակ սիրում էր Մարկին որոշում են միասին լինել։

Դերերում
--------

| Դերակատար | Դեր |
| --- | --- |
| Ռեբեկա Կոչա | Տիֆֆանի  Տիֆֆանի  |
| Սքոթթ Լանսֆորդ | Կալեբ  Կալեբ  |
| Ջիմմ Վերրարոս | Քայլ  Քայլ  |
| Ռայան Կարնս | Մարկ  Մարկ  |
| Էմիլի Բրուք Հենդս | Գվին  Գվին  |
| Նատալի Բյորդժ | Մարսի  Մարսի  |

Շարունակույթուն
---------------

2006 թվականին նկարահանվեց Խղճի խայթ 2։ Թաց վայրկյաններ ֆիլմը, որտեղ Մարկի դերակատար Ռայան Կարնսին փոխարինելու եկավ Բրեթթ Չաքերմանը։ 2009 թվականին նկարահանվեց Խղճի խայթ 3։ Այն ինչ դուք կարող եք ուտել ֆիլմը, 2010-ին Խղճի խայթ 4։ Թատերական խմբակ ֆիլմը իսկ 2012-ին ընթանում է Խղճի խայթ 5։ Շաբաթվա բացում ֆիլմի նկարահանումները։

Ծանոթագրություններ
------------------

1. ↑  «Eating Out: Drama Camp (2011)» (անգլերեն). Internet Movie Database. Արխիվացված օրիգինալից 2013 թ․ հունվարի 11-ին. Վերցված է 2013 թ․ հունվարի 7-ին.

Արտաքին հղումներ
----------------

* ֆիլմը kinopoisk.ru կայքում (ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Հուգո Ռոմեո Գուերա Կաբրերա** (իսպ.՝ Hugo Romeo Guerra Cabrera, մարտի 18, 1966(1966-03-18), Կանելոնես, Ուրուգվայ - մայիսի 11, 2018(2018-05-11), Arrecifes, Բուենոս Այրես), ուրուգվայցի ֆուտբոլիստ։

Ակումբային կարիերա
------------------

Գուերան խաղացել է Արգենտինայի ֆուտբոլի առաջնությունում` անդամակցելով Gimnasia y Esgrima La Plata, Huracán, Բոկա Խունիորս և Ferro Carril Oeste-ֆուտբոլային ակումբներին։ Նաև մասնակցել է Մեքսիկայի ֆուտբոլի առաջնությանը` միանալով Տոլուկա թիմին։

Միջազգային կարիերա
------------------

Գուերան 1992-1993 թվականների ընթացքում Ուրուգվայի ֆուտբոլի ազգային հավաքականի կազմում ընդգրկվել է 8 անգամ։ Նա խաղացել է Ուրուգվայի համար 1993 թվականին կայացած Կոպա Ամերիկա մրցաշարին։ Գուերան իր դեբյուտն է գրանցել Բրազիլիայի դեմ ընկերական հանդիպման ժամանակ, 1992 թվականի ապրիլի 30-ին Մոնտեվիդեոյի Սենտենարիո մարզադաշտում, երբ Ուրուգվայի ազգային հավաքականի մարզիչն էր Լուիս Ալբերտո Կուբիլյան։

Նա մահացել է 2018 թվականի մայիսի 11-ին, 52 տարեկան հասակում, սրտի կանգի պատճառով։

Ծանոթագրություններ
------------------

1. 1 2  Արգենտինական ֆուտբոլի տվյալների շտեմարան (իսպ.)
2. 1 2
3. 1 2  «Ficha de Jugador de selección: Hugo Guerra». Tenfield. Արխիվացված է օրիգինալից 2017 թ․ օգոստոսի 27-ին. Վերցված է 2009 թ․ հունվարի 13-ին.
4. ↑  «GUERRA Hugo Romeo - Futbolista (ficha y estadisticas)». Futbol XXI. Վերցված է 2009 թ․ հունվարի 13-ին.
5. ↑  «Archived copy». Արխիվացված է օրիգինալից 2010 թ․ հուլիսի 23-ին. Վերցված է 2013 թ․ հունիսի 24-ին.`{{cite web}}`: CS1 սպաս․ արխիվը պատճենվել է որպես վերնագիր (link)
6. ↑  Hugo Guerra, del fútbol al automovilismo (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · National Football Teams.com |

 |
«**Ամենակարող Բրյուսը**» (անգլ.՝ *Bruce Almighty*), 2003 թվականին ռեժիսոր Թոմ Շիդյակի կողմից նկարահանված կատակերգական ֆիլմ՝ Ջիմ Քերրիի գլխավոր դերակատարմամբ։

Սյուժե
------

Ֆիլմի հերոս Բրյուս Նոլանը (*Ջիմ Քերրի*) - հեռուստալրագրող է, ով հայտնի է իր հետաքրքիր և ծիծաղելի սյուժեներով։ Նրա հաղորդումները շատերի սիրելի ծրագրերն են, նա կարողանում է ուրախացնել շատերին։ Սակայն Բրյուսի երազանքն էր դառնալ մեծ հեռուստավարող և առաջ գնալ իր մասնագիտության մեջ։ Նա գրեթե միշտ դժգոհում է իր ճակատագրից և ոչնչից գոհ չէ։

Նրա սիրելի աղջիկը՝ Գրեյսը (*Ջենիֆեր Էնիսթոն*), աշխատում է մանկապարտեզում և իր կյանքից շատ գոհ է։ Նա սիրում է Բրյուսին՝ չնայած նրա հոռետեսական բնավորությանը։ Բրյուսը ցանկանում է լեգենդար մարդ դառնալ, իսկ Գրեյսը ամեն օր ցանկանում է մի նոր բան անել շրջապատի համար։

Մի անգամ Բրյուսին հնարավորության է ընձեռնվում պատրաստել հիանալի մի սյուժե, որը պետք է հեռարձակվի ուղիղ եթերում։ Բայց հենց եթերից առաջ Բրյուսը տեղեկանում է, որ այն պետք է վարի իր գործընկեր և հակառակորդ Էվանը (*Սթիվ Քարել*)։ Եվ այդպիսով նրա կյանքում անհաջողությունները հաջորդում են մեկը մյուսին, նրա վրա հարձակվում են փողոցային խուլիգանները՝ կոտրելով նրա մեքենան, անհաջողությունների շարք աշխատավայրում, նույնիսկ նրա ու Գրեյսի հարաբերությունները գնալով վատանում են։

Եվ ահա մի անգամ Բրյուսը պատահաբար հայտնվում է մի մեծ լքված շինությունում, որտեղ հանդիպում է տարօրինակ մի մարդու (*Մորգան Ֆրիման*), ով սկզբում ներկայանում է որպես հավաքարար, հետո՝ էլեկտրականության մասնագետ, իսկ վերջում պարզվում է, որ նա հենց աստվածն է։ Նա ասում է, որ մշտապես հետևում էր Բրյուսին և լսել է վերջինիս անհաջողությունների մասին, որոնք արդեն հուսալքության են հասցրել նրան։ Աստված առաջարկում է Բրյուսին այսպես ասած իր աշխատանքը՝ օժտելով նրան բոլոր կարողություններով, դրանով աստված փորձում է պարզել, թե արդյո՞ք Բրյուսն ի վիճակի է գլուխ հանել իր գործերից, որոնք անթիվ ու անհամար են։

Բրյուսը համաձայնվում է և նա դառնում է ամենակարող։ Ու կարծես թե կյանքում ամեն ինչ ընկնում է իր տեղը, բոլոր խնդիրները լուծվում են ու ամեն ինչ ավելի քան հրաշալի է դառնում Բրյուսի կյանքում։ Սակայն կամաց-կամաց պարզվում է, որ աստված լինելը այնքան էլ հեշտ չէ, չէ որ պետք է պատասխանել բոլորի աղոթքներին ու հարցերին ...

Դերերում
--------

* Ջիմ Քերրի - Բրյուս Նոլան
* Մորգան Ֆրիման - աստված
* Ջենիֆեր Անիստոն - Գրեյս Կոննելի
* Սթիվ Քարել - Էվան Բաքսթեր
* Ֆիլիպ Բեյքեր Հոլլ - Ջեք
* Քեթրին Բելլ - Սյուզան

Ծանոթագրություններ
------------------

1. 1 2
2. 1 2 3 4
3. 1 2 3
4. ↑  Freebase տվյալների վերբեռնում — Google.
5. ↑  Internet Movie Database — 1990.
6. 1 2 3 4 5 6 7
7. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25  ČSFD (չեխերեն) — 2001.
8. 1 2 3
9. 1 2 3 4 5 6 7 8
10. ↑

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**«Ինչպես իմանալ…»** (անգլ.՝ How Do You Know?), ռեժիսոր Ջեյմս Բրուքսի՝ 2010 թվականի ամերիկյան կատակերգությունը կյանքի ուղեկցի դժվարին ընտրության մասին։ Գլխավոր դերերում՝ Ռիզ Ուիզերսփուն և Փոլ Ռադ։ Ջեյմս Բրուքսի ռեժիսորական վերջին աշխատանքը և Ջեք Նիկոլսոնի վերջին դերը կինոյում։

Սյուժե
------

Լիզան ընտանեկան կյանքի ծրագրեր չի կառուցում։ Նա մարզուհի է և ցանկանում է խաղալ ԱՄՆի սոֆտբոլի հավաքականում։ Ամեն ինչ փոխվում է, երբ Լիզային հեռացնում են թիմից, և նա հանդիպում է միանգամից երկու տղամարդու՝ Մեթիին և Ջորջին։ Մեթին պրոֆեսիոնալ մարզիկ է, բեյսբոլիստ և իրական «փլեյբոյ»։ Դժբախտաբար, ազնիվ Ջորջին հեռացրել են պաշտոնի չարաշահման կասկածանքով, նրան թողել է հարսնացուն և հոր հետ լարված հարաբերություններ ունի։ Լիզան պետք է ընտրի՝ ո՞ւմ հետ է պատրաստ կապել իր կյանքը։

Դերերում
--------

* Ռիզ Ուիզերսփուն՝ *Լիզա*
* Օուեն Ուիլսոն՝ *Մեթի*
* Փոլ Ռադ՝ *Ջորջ*
* Ջեք Նիկոլսոն՝ *Չարլզ*
* Քեթրին Հան՝ *Էնի*
* Մարկ Լին–Բեյքեր՝ *Ռոն*
* Լենի Վենիտո՝ *Էլ*
* Մոլի Փրայս՝ *Սելի*
* Ուիլ Բլեգրոուվ՝ *Մեթի զուգընկերը թիմում*

Քասթինգ և նկարահանումներ
------------------------

Ֆիլմը նկարահանվել է Ջեյմս Բրուքսի սցենարի հիման վրա, ով հանդես է եկել նաև որպես ռեժիսոր և համահեղինակ։ Ենթադրվում էր, որ Չարլզի դերը կկատարի Բիլ Մյուրեյը, սակայն նա հրաժարվել է այդ դերից, և այն հանձնել են Ջեք Նիկոլսոնին։ Ֆիլմի ստեղծման մեջ մասնակցություն են ունեցել Columbia Pictures, Gracie Films և Road Rebel կինոընկերությունները։ Ֆիլմի նկարահանումները տևել են 2009 թվականի մարտի 1-ից հոկտեմբերի 23-ը, ընթացել են Ֆիլադելֆիայում, Փենսիլվանիայում և Վաշինգտոնում։ Ֆիլմի ընդհանուր բյուջեն կազմել է 120 միլիոն դոլլար, որից 8 միլիոնը կազմել է Օուեն Ուիլսոնի հոնորարը։

ԱՄՆ-ում ֆիլմի առաջնախաղը կայացել է 2010 թվականի դեկտեմբերի 13-ին։

Ծանոթագրություններ
------------------

1. ↑  Internet Movie Database — 1990.
2. 1 2 3 4 5 6 7 8 9 10 11 12 13 14 15  ČSFD (չեխերեն) — 2001.
3. ↑  Հետաքրքիր փաստեր ֆիլմի մասին

Արտաքին հղումներ
----------------

* «Ինչպես իմանալ…»(անգլ.) ֆիլմը Internet Movie Database կայքում
* Ֆիլմի ամերիկյան կայքը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |
**Մարիո Ստանիչ** (խորվ.՝ Mario Stanić, ապրիլի 10, 1972(1972-04-10), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), նախկին հարավսլավացի, խորվաթ ֆուտբոլիստ։ Խաղացել է կիսապաշտպանի դիրքում։

Ակումբային կարիերա
------------------

Ստանիչը կարիերան սկսել է «Ժելեզնիչար» ակումբում։ 1992 թ. Բոսնիայում պատերազմի սկսումից հետո, տեղափոխվեց Զագրեբի Դինամո։ 1993 թ. տեղափոխվեց Խիխոնի Սպորտինգ, իսկ 1 տարի անց՝ Բենֆիկա։ 1995-1997 թթ. հանդես է եկել Բրյուգգեում, որի կազմում 1995 թ. դարձավ Բելգիայի առաջնության լավագույն ռմբարկու։ 1997-2000 թթ. հանդես է եկել Պարմայի կազմում, 2000-2004 թթ.՝ Չելսիի։ 2003/04 մրցաշրջանում Ստանիչը ստացավ ծնկի լուրջ վնասվածք, որի հետևանքով ավարտեց կարիերան։ Ֆուտբոլիստը Չելսի տեղափոխվեց 2000 թ. հունիս ամսին 5.6 միլիոն ֆունտ ստերլինգի դիմաց։ 2000 թ. օգոստոսին Չելսիի կազմում անցկացրեց իր մեկնարկային հանդիպումը, երբ թիմը մրցում էր Վեսթ Հեմ Յունայթեդի հետ։ Այդ հանդիպումն ավարտվեց 4։ 2 հաշվով, իսկ Ստանիչն այդ խաղում դուբլ ձևակերպեց՝ օգնելով իր թիմին հաղթել տնային մրցավեճում։ Այդ գոլերից մեկը նա խփեց 35 յարդ հեռավորությունից։

Ազգային հավաքականի կազմում
--------------------------

Խորվաթիայի ազգային հավաքականի կազմում իր մեկնարկային հանդիպումն անցկացրել է 1995 թ. սեպտեմբերին, երբ թիմը մրցում էր Էստոնիայի ազգային հավաքականի հետ։ Հանդես է եկել 1996 թ. Եվրոպայի, 1998 թ. Աշխարհի առաջնությունների ժամանակ։ 1998 թ. Աշխարհի առաջնության ժամանակ, որը կայացավ Ֆրանսիայում, Ստանիչը կարողացավ նվաճել բրոնզե մեդալ։ Աշխարհի առաջնությունների ժամանակ կարողացել է դառնալ առաջին գոլի հեղինակը իր ազգային հավաքականի կազմում, երբ թիմը մրցում էր Յամայկայի ազգային հավաքականի հետ։ Ազգային հավաքականի կազմում իր վերջին հանդիպումն անցկացրել է 2003 թ. ապրիլին։

1991 թ. Ստանիչը ևս 2 հանդիպում անցկացրել է Հարավսլավիայի ազգային հավաքականի կազմում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)

Արտաքին հղումներ
----------------

• Մարիո Ստանիչը www.footballplayers.ru կայքում Արխիվացված 2015-04-10 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · CUP2002.RU · eu-football.info (խաղացող) · FootballDatabase.eu · National Football Teams.com · Reprezentacija.rs · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ԽՖՄ · ՖԻՖԱ |

 |
**Ֆարիդ Իսմագիլովիչ Ժանգիրով** (ռուս.՝ Фарид Исмагилович Жангиров, մայիսի 15, 1966(1966-05-15), Տոլյատի, Սամարայի մարզ, ՌԽՖՍՀ, ԽՍՀՄ), խորհրդային և ռուս ֆուտբոլիստ (հարձակվող, կիսապաշտպան), մարզիչ։

Կարիերա
-------

Տոլյատիի ՕՌՄՄՊՄԴ-4 ֆուտբոլային դպրոցի սան է, մարզիչը եղել է Վ. Նայդենկոն։ 1983-1988 թվականներին խաղացել է երկրորդ լիգայում Տոլյատիի «Տորպեդո» (1983-1985, 1988) և Կիրովի «Դինամո» (1986-1987) ակումբներում։ 1988-1989 թվականներին Լենինգրադի «Զենիթ» ակումբի կազմում անցկացրել է 7 հանդիպում բարձրագույն լիգայում։ 1989 թվականի մրցաշրջանի երկրորդ կեսում տեղափոխվել է «Ուրալմաշ» ակումբ, որի կազմում խաղացել է երկու տարի։ 1991 թվականի կեսին վերադարձել է Տոլյատի, որտեղ խաղացել է «Լադա» ակումբում մինչև 1994 թվականը՝ այդ ընթացքում թիմի կազմում մասնակցելով երկու խաղի Ռուսաստանի բարձրագույն լիգայում։ 1995 թվականին խաղացել է երկրորդ լիգայում «Լադա» (Դիմիտրովգրադ) ակումբում, հաջորդ մրցաշրջանը բաց է թողել և ավարտել կարիերան «Լադա-Տոլյատի ՎԱԶ» ակումբում, որտեղ հանդես է եկել 1997-1998 թվականներին։ 1998 թվականին եղել է թիմի մարզիչ, 2003 թվականինն եղել է «Կայսար» ակումբի մարզիչ, 2009 թվականին «Կիզիլժար» (Պետրոպավլովսկ, Ղազախստան) ակումբի մարզիչ։

Ավարտել է Մարզիչների բարձրագույն դպրոցը, 2015 թվականի օգոստոսի դրությամբ եղել է դասավանդող մարզիչ Տոլյատիի «Լադա» ՕՌՄՄՊՄԴ-ում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Тренерские кадры». Արխիվացված է օրիգինալից 2016 թ․ մարտի 4-ին. Վերցված է 2019 թ․ հունիսի 25-ին.
3. ↑  «Состав "КСДЮСШОР № 12 «Лада»». Արխիվացված է օրիգինալից 2018 թ․ հունվարի 15-ին. Վերցված է 2019 թ․ հունիսի 25-ին.

Արտաքին հղումներ
----------------

* Ֆուտբոլիստի էջը *FootballFacts.ru* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru · Transfermarkt (խաղացող) |

 |
**Սերգեյ Խաչատուրի Դավիդով** (օգոստոսի 30, 1952(1952-08-30)), խորհրդային ֆուտբոլիստ, հարձակվող։

Կենսագրություն
--------------

Սերգեյ Դավիդովը ծնվել է 1952 թվականի օգոստոսի 30-ին։

Ֆուտբոլ է խաղացել հարձակվողի դիրքում։ 1970 թվականին ընդգրկվել է Երկրորդ լիգայում հանդես եկող Մայկոպի «Դրուժբայի» հայտացուցակում, բայց ոչ մի անգամ խաղադաշտ դուրս չի եկել։ 1972 թվականին նույն մակարդակում հանդես է եկել Լիեպայայի «Զվեյնիեկսում»։ Նույն մրցաշրջանում ընդգրկվել է Բաքվի «Նեֆթչիի» հայտացուցակում, սակայն գլխավոր թիմի կազմում չի խաղացել՝ սահմանափակվելով դուբլերի մրցաշարում ելույթներով, որտեղ խփել է 1 գնդակ։

1973 թվականին ընդգրկվել է Երևանի «Արարատի» հայտացուցակում, սակայն կրկին չի կարողացել նորամուտը նշել Բարձրագույն խմբում։

1974 թվականին տեղափոխվել է Օդեսայի «Չեռնոմորեց», սակայն երկու մրցաշրջաններում Բարձրագույն խմբում անցկացրել է ընդամենը 3 հանդիպում։ Հանդես է եկել դուբլի հեղինակ՝ դառնալով 9 գոլի հեղինակ։

1976 թվականին ընդգրկվել է «Արարատի» հայտացուցակում ԽՍՀՄ գարնանային և աշնանային առաջնություններում, սակայն ոչ մի հանդիպում չի անցկացրել։ Նույն մրցաշրջանում 17 հանդիպում է անցկացրել Առաջին լիգայում Ռիգայի «Դաուգավայի» կազմում։ 1977 թվականին հանդես է եկել Ռիգայի թիմի կազմում երկրորդ լիգայում, մասնակցել է 15 հանդիպման։ Ընդգրկվել է նաև Լենինգրադի «Դինամոյի» հայտացուցակում, բայց չի մասնակցել խաղերին։

1978 թվականին տեղափոխվել է Վլադիմիրի «Տորպեդո», որտեղ երկրորդ լիգայում խփել է 7 գոլ։

1979 թվականին Լենինգրադի «Դինամոյի» կազմում անցկացրել է մեկ հանդիպում Առաջին լիգայում, սակայն մրցաշրջանի մեծ մասը խաղացել է երկրորդ լիգայում «Դաուգավայի» կազմում՝ 36 հանդիպումներում դառնալով երեք գոլի հեղինակ։ Մնացել է «Դաուգավայում» նաև հաջորդ տարի։

1981-1991 թվականներին հանդես է եկել Լատվիական ԽՍՀ առաջնությունում Ռիգայի «Ցելտնիեկսի» կազմում։

1992 թվականին, երբ թիմը վերանվանվել է ՍՄ-ԴՍԿ, նրա կազմում խաղացել է Լատվիայի առաջնության Առաջին լիգայում։

Ծանոթագրություններ
------------------

1. 1 2 3 4 5 6 7 8  «Давыдов Сергей Хачатурович, 30.08.1952, футболист». *footballfacts.ru*. Արխիվացված օրիգինալից 2022 թ․ մարտի 16-ին. Վերցված է 2022 թ․ մարտի 16-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballFacts.ru |

 |
**Գրիգորի Գաբրիելյանցի անվան երկրաբանության պետական թանգարան**, թանգարանը գործում է 2014 թվականի մայիս ամսից, պաշտոնապես բացումը տեղի է ունեցել 2014 թվականի սեպտեմբերի 1-ին։

Պատմություն
-----------

Թանգարանի ստեղման համար հիմք է հանդիսացել ԼՂՀ նախագահի խորհրդական Գրիգոր Գաբրիելյանցի՝ իր անձնական մեծ հավաքածուն թանգարանին նվիրելը։

Ցուցադրություն
--------------

Թանգարանում ցուցադրվում են հազվագյուտ տիպի ապարներ, ամենահինը 1 միլիարդ 200 միլիոն տարեկան է։ Կան նմուշներ Արցախից, որոնցից ամենահինը 146 միլիոն տարեկան է։ Թանգարանի հավաքածուում կա 400 նմուշ 48 պետություններից, հիմնականում Գ. Ա. Գաբրիելյանցի անձնական հավաքածուից՝ աշխարհի 40 երկրներից և ՌԴ 20 երկրամասերից։

Հայաստանից Երկրաբանական գիտությունների ինստիտուտի կողմից Արցախի երկրաբանության թանգարանին են նվիրվել մասնագիտական գրքեր՝ հետագայում երեխաների ուսուցողական ծրագրերում օգտագործելու համար։

Աշխատակազմ
----------

Թանգարանն ունի հետևյալ հաստիքացուցակը՝  

Վարիչ՝ Յուրի Ալեքսանդրի Առաքելյան (աշխարհագրական գիտությունների թեկնածու, դոցենտ)  

Ավագ գիտաշխատող՝ Արմինե Գեորգիի Հարությունյան  

Ֆոնդապահ էքսկուրսավար՝ Իրինա Իգնատի Վահանյան

Հասցե
-----

Թանգարանը գտնվում է Շուշի քաղաքի Մ. Մաշտոց 32 հասցեում։

Պատկերասրահ
-----------

* 
* 
* 
* 
* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. ↑  «Գրիգոր Արկադիի Գաբրիելյանց» (PDF). Արխիվացված է օրիգինալից (PDF) 2020 թ․ հունվարի 26-ին. Վերցված է 2014 թ․ սեպտեմբերի 27-ին.
2. ↑  Գրիգորի Գաբրիելյանցի անվան երկրաբանության պետական թանգարան

Արտաքին հղումներ
----------------

* Երկրաբանության պետական թանգարանի բացման հանդիսավոր արարողություն Շուշի քաղաքում
**Կոձուե Անդո** (ճապ.՝ 安藤梢, հուլիսի 9, 1982(1982-07-09), Ուցունոմիա, Ճապոնիա), ճապոնացի ֆուտբոլիստուհի, 2011 թվականի աշխարհի չեմպիոն։

Կենսագրություն
--------------

Ծնվել է 1982 թվականի հուլիսի 9-ին Ճապոնիայի Տոտիգի պրեֆեկտուրայի Ուցունոմիա քաղաքում։

### Ակումբային կարիերա

2002 թվականին, Ցուկուբայի համալսարանում սովորելու ժամանակ, Անդոն համալսարանական ակումբից տեղափոխվեց «Սայտամա Ռեյնաս ՖԱ» (հետագայում՝ «Ուրավա Ռեդ Դայմոնդս»)։ 2002 թվականի մրցաշրջանում Անդոն խփել է 10 գոլ և արժանացել «Young Player Awards» մրցանակին։ Նա դարձավ MVP-ի լավագույն ռմբարկուն 2004 և 2009 մրցաշրջաններում։ Նաև վեց անգամ ընտրվել է «Best Eleven»-ը։ 2010 թվականին տեղափոխվել է Եվրոպա, որտեղ խաղացել է Գերմանիայի կանանց Բունդեսլիգայի «Դույսբուրգ», «Ֆրանկֆուրտ» և «Էսսեն» ակումբներում։ «Ֆրանկֆուրտում» նա հաղթել է ՈՒԵՖԱ-ի կանանց չեմպիոնների լիգայում 2014-2015 մրցաշրջանում։ 2017 թվականի հունիսին նա վերադարձավ Ճապոնիա և կրկին սկսեց խաղալ Ուրավա Ռեդ Դայմոնդս ակումբում։

Իր ակումբային կարիերայի ընթացքում անցկացրել է 314 հանդիպում և խփել 140 գոլ։

### Կարիերան հավաքականում

1999 թվականի հունիսին, 16 տարեկան հասակում, նա ընդգրկվել Է Ճապոնիայի հավաքականի կազմում 1999 թվականի ֆուտբոլի կանանց աշխարհի գավաթի խաղարկությունում։ Այս առաջնությունում հունիսի 26-ին նորամուտը նշել է Նորվեգիայի հավաքականի դեմ։ Ընդհանուր առմամբ, Անդոն չորս անգամ խաղացել է աշխարհի առաջնություններում և երեք անգամ՝ ամառային օլիմպիական խաղերում։

2011 թվականի աշխարհի առաջնությունում Ճապոնիայի հավաքականը եզրափակչում 11 մետրանոց հարվածաշարում հաղթեց ԱՄՆ-ի հավաքականին, Անդոն իր թիմի մեկնարկային կազմում էր։ Նաև արծաթե մեդալ է նվաճել 2012 թվականի Լոնդոնի ամառային Օլիմպիական խաղերում։

2015 թվականի աշխարհի առաջնությունում Անդոն ընդգրկվել Է Ճապոնիայի հավաքականի կազմում, որը դուրս է եկել եզրափակիչ։ Այս եզրափակչին Անդոն չկարողացավ մասնակցել. խմբային մրցաշարի առաջին խաղում Շվեյցարիայի դեմ պետք է իրացներ 11 մետրանոց հարվածը, սակայն այդ պահին վնասվածք ստացավ։ Այս խաղը նրա համար վերջինն էր Ճապոնիայի հավաքականի կազմում։

Ընդհանուր առմամբ հավաքականի կազմում մասնակցել է 126 հանդիպման և դարձել 19 գոլի հեղինակ։

### Կրթություն

Անդոն ավարտել է Ուցունոմիայի կանանց միջնակարգ դպրոցը։ 2018-ի մայիսին Ցուկուբայի համալսարանում նա ստացել է ֆիզիկական դաստիարակության, առողջության և սպորտի դոկտորի կոչում։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Soccerdonna (գերմ.) — 2010.
2. ↑  «USA v Japan - as it happened». *The Guardian*. 2011 թ․ հուլիսի 17. Արխիվացված օրիգինալից 2011 թ․ հուլիսի 17-ին. Վերցված է 2020 թ․ ապրիլի 13-ին.
3. ↑  «London 2012 football women Results - Olympic football». Արխիվացված օրիգինալից 2013 թ․ հոկտեմբերի 25-ին. Վերցված է 2022 թ․ մարտի 9-ին.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | FootballDatabase.eu · soccerdonna.de · Soccerway · worldfootball.net (խաղացող) · Գերմանական ֆուտբոլային միություն · ՈւԵՖԱ · ՖԻՖԱ |
|  |
| Չափորոշչային վերահսկողություն | NDL: 001126844 · VIAF: 295595505 · WorldCat VIAF: 295595505 |

 |
**Սուն Վեն** (չինարեն՝ 孙雯, ապրիլի 6, 1973(1973-04-06), Շանհայ, Չինաստան), չինացի ֆուտբոլիստ, հարձակվող։ Ատլանտայի Օլիմպիական խաղերի արծաթե մեդալակիր է։ 20-րդ դարի լավագույն ֆուտբոլիստներից մեկն է։

Կարիերա
-------

### Ակումբային կարիերա

Չինաստանի առաջնությունում հանդես է եկել Շանհայը ներկայացնող թիմում։

Wusa լիգայի պատմության մեջ առաջին մրցախաղում ընտրվել է «Ատլանտա Բիտի» առաջին համարը։ 2001 թվականին ակումբի կազմում խաղացել է 13 համարով և օգնել է հասնել փլեյ-օֆֆի եզրափակիչ։

2002 թվականին խաղացել է 18 խաղ՝ դառնալով 4 գոլի հեղինակ։ «Ատլանտան» հասել է մինչև Wusa-ի փլեյ-օֆֆի կիսաեզրափակիչ։ 2003 թվականի հունվարին հեռացել է թիմից, որպեսզի կենտրոնանա աշխարհի առաջնությանը նախապատրաստվելու վրա։

### Ազգային հավաքական

Չինաստանի հավաքականում հանդես է գալիս 17 տարեկանից։ Հավաքականի կազմում խաղացել է աշխարհի չորս առաջնություններում։

1996 թվականին նա Ատլանտայի Օլիմպիկան խաղերում նվաճում է արծաթե մեդալ։ Հաջորդ Օլիմպիական խաղերի ժամանակ՝ 2000 թվականին, երեք խաղում խփել է 4 գոլ և դարձել է լավագույն ռմբարկու, սակայն նրա թիմը դուրս չի եկել խմբից։

1999 թվականի Աշխարհի առաջնության խաղարկությունում նա ստացել է մրցաշարի լավագույն ռմբարկուի «Ոսկե խաղակոշիկը» և «Ոսկե գնդակ»՝ մրցաշարի լավագույն ֆուտբոլիստի համար։

2002 թվականին նա FIFA-ի կայքում անցկացված հարցման հիման վրա շահել է 20-րդ դարի լավագույն ֆուտբոլիստի մրցանակը։

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  «Hot? Chinese Star Sun Blazing». chicagotribune.com.
3. ↑  «Chinese star leaves Atlanta to concentrate on World Cup». espnfc.com.
4. ↑  «Michelle Akers Named FIFA Player of the Century». ussoccer.com.

Արտաքին հղումներ
----------------

* Профиль на sports-reference.com Արխիվացված 2012-12-17 Wayback Machine
**Գայանե Կոստանյան** (հուլիսի 20, 1988(1988-07-20), Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Խաղացել է Հայաստանի ֆուտբոլի կանանց ազգային հավաքականի կազմում։

Կենսագրություն
--------------

Գայանե Կոստանյանը իր կարիերան սկսել է երևանյան «Քոլեջ» ակումբում։ «Քոլեջ»-ի հետ միասին բազմիցս դարձել է Հայաստանի գավաթի չեմպիոնատի գավաթակիր։ 2004 թվականին 16 տարեկան հասակում ճանաչվել է երկրի լավագույն կին ֆուտբոլիստ։ Այնուհետև նա մի քանի մրցաշրջան անցկացրել է լիբանանյան «Օմենմեն» ակումբում։

2012 թվականին նա տեղափոխվել է ուկրաինական «Նեֆտեխիմիկ» (Կալուշ) ակումբ։ Ուկրաինայի առաջնությունում 12 խաղի ընթացքում դարձել է 8 գոլի հեղինակ։ Մրցաշրջանի ավարտին նա դարձավ Ուկրաինայի գավաթի գավաթակիր և ազգային առաջնության արծաթե մեդալակիր։

2013 թվականի հունվարին տեղափոխվել է ռուսական Կուբանոչկա կանանց ակումբ։ Ռուսաստանի բարձրագույն դիվիզիոնում երեք չավարտված մրցաշրջանների ընթացքում նա մասնակցել է 27 հանդիպման մեջ, որտեղ 9 գոլի հեղինակ դարձավ։ 2014 թվականին Կուբանոչկան Ռուսաստանի գավաթի եզրափակչին հասավ, բայց Գայանե Կոստանյանը չմասնակցեց այդ եզրափակիչ հանդիպմանը։

2015 թվականին նա հանդես է եկել Ղազախստանի «Կոկշե»-ի կազմում, որի հետ դարձել է Ղազախստանի առաջնության բրոնզե մեդալակիր և հասել է մինչ ազգային գավաթի եզրափակիչ։

Իր կարիերայի ավարտից հետո Ֆրանսիայում աշխատել է որպես երեխաների մարզիչ։ 

Նա հանդես է եկել Հայաստանի երիտասարդական հավաքականում։ Երիտասարդ տարիքից խաղացել է նաև ազգային հավաքականում, 2010-ականների սկզբին եղել է թիմի ավագ։ Պաշտոնական մրցաշարերում նա ազգային հավաքականի կազմում մասնակցել է առնվազն 17 հանդիպման մեջ։

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  «16-ЛЕТНЯЯ ГАЯНЕ КОСТАНЯН — ЛУЧШАЯ ФУТБОЛИСТКА». Արխիվացված օրիգինալից 2020 թ․ փետրվարի 7-ին. Վերցված է 2020 թ․ փետրվարի 7-ին.
3. ↑  «Калуський «Нафтохімік» — володар Кубка України 2012 серед жінок». Արխիվացված օրիգինալից 2020 թ․ փետրվարի 7-ին. Վերցված է 2020 թ․ փետրվարի 7-ին.
4. ↑  «В ФК «Кубаночка» перешли футболистки сборной Армении». Արխիվացված օրիգինալից 2020 թ․ փետրվարի 7-ին. Վերցված է 2020 թ․ փետրվարի 7-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Профиль на сайте wfpl.com.ua
**Զիսիս Վրիզաս** (հուն․՝ Ζήσης Βρύζας, նոյեմբերի 9, 1973(1973-11-09), Կավալա, Արևելյան Մակեդոնիա և Թրակիա, Մակեդոնիայի և Թրակիայի ապակենտրոնացված վարչատարածք, Հունաստան), հույն ֆուտբոլիստ, հարձակվող։ Հանդես է եկել Հունաստանի ֆուտբոլի ազգային հավաքականի կազմում և դարձել Եվրոպայի չեմպիոն։

Կարիերա
-------

### Ակումբներում

Վրիզասը ֆուտբոլ սկսել է խաղալ «Քսանթի» ֆուտբոլային ակումբում 1991 թվականին։ Նրա առաջին խաղը տեղի է ունեցել 1992 թվականին փետրվարի 9-ին`« Լարիսա» թիմի հետ խաղում։ Ընդհանուր առմամբ, 1991 թվականից մինչև 1996 թվականն այս ակումբում անցկացրել է 141 հանդիպում Հունաստանի Սուպերլիգայում և Հունաստանի գավաթի խաղարկությունում։ Այնուհետև, մինչև 2000 թվականը Վրիզասը ՊԱՕԿ ֆուտբոլային ակումբի խաղացող էր։ 2000-2006 թվականներին Զիսիսը հանդես է եկել Իտալիայում «Պերուջա», «Ֆիորենտինա» և «Տորինո» թիմերի կազմում։ «Ֆիորենտինայից» 2004/05 մրցաշրջանի համար նրան հանձնել են իսպանական «Սելտային», որը խաղում էր «Սեգունդայում»։ Կարիերան ավարտել է այնտեղ, որտեղից և սկսել էր՝ «Քսանթի» և ՊԱՕԿ ակումբներում, խաղալով մեկական մրցաշրջան 2006/07 և 2007/08 թվականներին։ Վրիզասի ֆուտբոլային կարիերայի ավարտը 2008-ի հունվարի 6-ին կրկին տեղի է ունեցել «Լարիսա» թիմի հետ խաղի ժամանակ` այնպես, ինչպես առաջին խաղի ընթացքում։

Իր կարիերայի ընթացքում Վրիզասն իր մասնակցած 500 հանդիպումներում խփել է ավելի քան 100 գոլ։

2008 թվականի հունվարի 2-ին Վրիզասն ստանձնել է թիմի տեխնիկական տնօրենի պարտականությունը, իսկ 2009-ի հոկտեմբերի 9-ին` Թեոդորոս Զագորակիսի հեռանալուց հետո, զբաղեցրել է ՊԱՕԿ ՖԱ-ի նախագահի պաշտոնը, որից հրաժարվել է նույն տարվա օգոստոսի 11-ին։ 2012 թվականի հունվարին Զագորակիսի՝ երկրորդ պաշտոնաթողությունից հետո Զիզիս Վրիզասն ակումբի կառավարման խորհրդի միաձայն որոշման հիման վրա վերընտրվել է։

### Հավաքականի կազմում

Հունաստանի ազգային հավաքականի կազմում Զիզիս Վրիզասը հանդես է եկել 1994 թվականի ապրիլի 27-ին Սաուդյան Արաբիայի դեմ ընկերական խաղում։ Առաջին գոլը խփվել է 1995 թվականի հունվարի 25-ին Կիպրոսի հավաքականի դարպասին։ 2004 թվականի Ֆուտբոլի Եվրոպայի առաջնությանը Վրիզասը մասնակցել է 6 հանդիպումներից 5-ին և գոլ խփել Ռուսաստանի հավաքականի դարպասին։ Հաջորդ՝ «Կոնֆեդերացիաների գավաթ 2005» մրցաշարում Զիսիսը մասնակցել է բոլոր 3 խաղերին։

Նվաճումներ
----------

Հունաստան Հունաստանի ֆուտբոլի ազգային հավաքական
* Եվրոպայի չեմպիոն, 2004։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. ↑  «Greece - Saudi Arabia 5:1» (անգլերեն). Eu-football.info. Արխիվացված է օրիգինալից 2012 թ․ սեպտեմբերի 6-ին. Վերցված է 2011 թ․ դեկտեմբերի 17-ին.
4. ↑  «Cyprus - Greece 2:3» (անգլերեն). Eu-football.info. Արխիվացված է օրիգինալից 2012 թ․ սեպտեմբերի 6-ին. Վերցված է 2011 թ․ դեկտեմբերի 17-ին.

Արտաքին հղումներ
----------------

* Վիճակագրությունը *National Football Teams* կայքում(անգլ.)

* Պրոֆիլը *transfermarkt.com* կայքում(անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AIC · eu-football.info (խաղացող) · FootballDatabase.eu · National Football Teams.com · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Ռոդրիգո Պալասիո** (փետրվարի 5, 1982(1982-02-05)[…], Բաիա Բլանկա, Բուենոս Այրես, Արգենտինա), արգենտինացի հարձակվող, որը հանդես է գալիս Ինտերի և Արգենտինայի ազգային հավաքականում։

Կարիերա
-------

**Մանկապատանեկան կարիերա**

Ռոդրիգոն փոքր տարիքից սկսել է իր ֆուտբոլային կարիերան հայրենի Բելյա Վիստա ակումբում, ապա 2002 թվականին նա տեղափոխվել է Տրես-Արրոյս թիմ։ Իսկ արդեն 2003 թվականից սկսվել է նրա պրոֆեսիոնալ կարիերան, նրա առաջին թիմը եղել է *Բանֆիլդը* որտեղ նա խաղացել է 2003-2005 թվականներին։

**Բոկա Խունիորս**

2005 թվականին Ռոդրիգոն Բանֆիլդից տեղափոխվում է երկրի ուժեղագույն թիմերից մեկը՝ Բոկա Խունիորսը։ Հենց այնտեղ խաղալու տարիներին նա հրավիրվում է նաև ազգային հավաքական, որտեղ իր դեբյուտը նշում է 2005 թվականի մարտին՝ խաղալով Մեքսիկայի ազգային հավաքականի դեմ։ Բոկա Խունիորսի հետ Ռոդրիգոն նվաճեց Ռեկոպան՝ 2005, 2006 և 2008 թվականներին, դարձավ Հարավամերիկյան գավաթի գավաթակիր՝ 2005 թվականին և նվաճեց երկրի չեմպիոն տիտղոսը 2005, 2006 և 2008 թվականներին։

**Ջենովա**

2009 թվականի հուլիսին Ռոդրիգոն դառնում է իտալական Ջենովայի ֆուտբոլիստ, որը արգենտինացու համար վճարել էր 5 միլիոն դոլլար։ Իր դեբյուտային հանդիպումը Ա սերիայում անցկացրել է 2009 թվականի օգոստոս 23-ին մրցելով իտալական Ռոմայի դեմ։ 2011 թվականի սեպտեմբերին նա երկարաձգեց իր պայմանագիրը Ջենովայի հետ մինչև 2014 թվականի հունիսի 30-ը։

**Ինտեր**

2012 թվականի ամռանը միլանյան Ինտերը 10.5 միլիոն եվրոյով գնեց Ռոդրիգոյի տրանսֆերը։ Նա իր առաջին հանդիպումը միլանյան ակումբի կազմում անցկացրեց 2012 թվականին խորվաթական Հայդուկայի դեմ։ Իսկ առաջին գոլը թիմի կազմում հեղինակել է ռումինական Վասլուայի դեմ խաղում։

Ազգային հավաքական
-----------------

Պալասիոն մասնակցել է Գերմանիայում տեղի ունեցած 2006 թվականի աշխարհի առաջնությանը, որտեղ թիմը հասավ մինչև 1/4 եզրափակիչ։ Պալասիոն 2007 թվականին թիմի հետ դարձավ Լիբերտադորասի գավաթի հաղթող և նաև Ամերիկյան գավաթի փոխչեմպիոն։

Ձեռքբերումներ
-------------

Ռեկոպայի գավաթակիր 2005, 2006, 2008

Հարավամերիկյան գավաթի գավաթակիր 2005

Արգենտինայի չեմպիոն 2005, 2006, 2008

Լիբերտադորասի գավաթակիր 2007

Ամերիկյան գավաթի փոխչեմպիոն 2007

Արտաքին հղումներ
----------------

* Պալասիոյի պրոֆիլը Ինտերի պաշտոնական կայքում

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Transfermarkt.com(բազմ․) — 2000.
2. ↑  FBref.com(բազմ․)
3. ↑  Արգենտինական ֆուտբոլի տվյալների շտեմարան (իսպ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · ESPNFC.com · FootballDatabase.eu · L’Équipe · National Football Teams.com · Soccerbase (խաղացող) · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Ադամ Նեմեց** (սլով.՝Adam Nemec, սեպտեմբերի 2, 1985(1985-09-02), Բանկա Բիստրիկա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ հարձակվող, ով հանդես է գալիս ամերիկյան «Նյու Յորք Սիթիում» և Սլովակիայի ազգային հավաքականում։

Ակումբային կարիերա
------------------

### «Ժիլինա»

Ժիլինա ֆուտբոլային ակումբի հետ Նեմեցը պայմանագիր է կնքել 2004 թվականին։ Թիմի կազմում Նեմեցը դարձել է Սլովակիայի չեմպիոն։ 2006/2007 մրցաշրջանում Նեմեցը դարձել է 4 գոլի հեղինակ։

### «Էրցգեբիրգե Աուե»

2007 թվականի օգոստոսին Ադամը վարձավճարով տեղափոխվել է «Էրցգեբիրգե Աուե»։

### «Գենկ»

2008 թվականի հունիսի 11-ին Ադամը 900000 եվրոյի դիմաց տեղափոխվել է բելգիական «Գենկ», և թիմի հետ կնքել է 4-ամյա պայմանագիր։

### «Կայզերսլաուտերն»

2009 թվականի հուլիսին Ադամը 3-ամյա պայմանագիր է կնքել գերմանական «Կայզերսլաուտերնի» հետ։ Երկու տարվա ընթացաքում Ադամը մասնակցել է 57 պաշտոնական հանդիպման։

### «Ինգոլշտադտ 04»

2012 թվականի հունվարի 27-ին Ադամը տեղափոխվել է «Ինգոլշտադտ 04»։ Մրցաշրջանի ավարտից հետո Ադամը խզել պայմանագիրը թիմի հետ։

### «Ունիոն»

2012-2015 թվականների ընթացքում Ադամը հանդես է եկել գերմանական «Ունիոնում»։ Այդ ընթացքում ֆուտբոլիստը մասնակցել է 60 հանդիպման դառնալով 14 գոլի հեղինակ։

### «Նյու Յորք Սիթի»

2015 թվականից սկսած Ադամը հանդես գալիս ամերիկյան «Նյու Յորք Սիթիում»։

Ազգային հավաքական
-----------------

Ադամը իր դեբյուտը ազգային հավաքականի կազմում նշել է 2006 թվականին։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967.
4. ↑  Aue holt Nemec
5. ↑  Adam Nemec nach Belgien
6. ↑  «Kaiserslautern holt Slowaken Adam Nemec» (German). transfermarkt.de. 2009 թ․ հուլիսի 28. Արխիվացված է օրիգինալից 2009 թ․ օգոստոսի 31-ին. Վերցված է 2009 թ․ հուլիսի 28-ին.`{{cite web}}`: CS1 սպաս․ չճանաչված լեզու (link)
7. ↑  Wechsel perfekt: Nemec ist Ingolstädter

Արտաքին հղումներ
----------------

* Վիճակագրությունը National Football Teams կայքում
**Դիմիտրիս Սալպինգիդիս** (հուն.՝ Δημήτρης Σαλπιγγίδης, օգոստոսի 18, 1981(1981-08-18), Սալոնիկ, Հունաստան), հույն ֆուտբոլիստ, հարձակվող, խաղում է ՊԱՕԿ ակումբի կազմում։ Հունաստանի ազգային հավաքականի խաղացող է։

Կարիերա
-------

Ֆուտբոլիստի պրոֆեսիոնալ կարիերան սկսել է 1999 թ. ՊԱՕԿ ակումբի կազմում, որին երկրպագում էր դեռ մանուկ ժամանակ։ Հենց նույն տարին իր ունեցած փորձը զարգացնելու համար երիտասարդ Սալպինգիդիսը վարձավճարով տեղափոխվում է Լարիսա ակումբ, որտեղ խաղում է ընդամենը 7 խաղ։ Ավելի ուշ՝ 2000 թ. նույնպես վարձավճարով ֆուտբոլիստը տեղափոխվում է Կավալա ակումբ։ 2002 թ. վերադառնում է հարազատ ՊԱՕԿ, որտեղ խաղում է մինչև 2006 թ.` դառնալով 55 գոլի հեղինակ։ Այս ակումբի կազմում վերջին մրցաշրջանի ավարտին Դիմիտրիսը դառնում է Հունաստանի առաջնության լավագույն ռմբարկու։

2006 թ. օգոստոսի 16-ին տեղափոխվում է Պանաթինաիկոս ակումբ, իսկ ՊԱՕԿ-ը ֆուտբոլիստի տեղափոխման համար ստանում է 1,8 միլիոն € և ևս 3 լրացուցիչ ֆուտբոլիստ. ընդհանուր գումարը կազմեց մոտավորապես 5 միլիոն € Արդեն տեղափոխումից 4 օր անց` օգոստոսի 20-ին, առաջին իսկ խաղում «Պանաթինաիկոսի» կազմում նա կարողանում է դառնալ 3 գոլի հեղինակ։

2005 թ. սկսած արդեն խաղում է Հունաստանի ազգային հավաքականի կազմում։

2009 թ. նոյեմբերին Սալպինգիդիսը կայացած 2 խաղերում կարողացավ դառնալ այն միակ գոլի հեղինակը, որը հնարավորություն տվեց խաղալու 2010 թ. ֆուտբոլի աշխարհի առաջնությանը. այդ 2 խաղերում մրցակիցն էր Ուկրաինայի ազգային հավաքականը (Աթենքում կայացած հանդիպումն ավարտվեց 0։0 հաշվով, իսկ Դոնեցկում՝ 0։1)։ Ուկրաինայի դարպասը խփած գնդակը ֆուտբոլիստի համար դարձավ երրորդը անցկացրած 33 հանդիպումներում։ 2012 թ. հունիսի 8-ին ազգային հավաքականի կազմում կարողացավ դառնալ առաջին գոլի հեղինակը Եվրո 2012 թվականի բացման խաղի ժամանակ, որտեղ նրանց մրցակիցն էր Լեհաստանի ազգային հավաքականը։ Այդ հանդիպումն ավարտվեց 1։1 հաշվով։

Նվաճումներ
----------

• Հունաստանի գավաթակիր - 2002-2003, 2009-2010

• Հունաստանի չեմպիոն - 2010

• Հունաստանի առաջնության լավագույն ռմբարկու - 2005-2006

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Երբեմն ազգանունը գրվում է այս ձևով. **Սալպիգիդիս**
2. ↑  Transfermarkt.com(բազմ․) — 2000.
3. ↑  FBref.com(բազմ․)
4. ↑  Արգենտինական ֆուտբոլի տվյալների շտեմարան (իսպ.)

Արտաքին հղումներ
----------------

* Սալպինգիդիսը Transfermarkt կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFA · eu-football.info (խաղացող) · FootballDatabase.eu · L’Équipe · National Football Teams.com · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ · WikiTree |

 |